open-index/open-wikipedia-markdown huggingface dataset:
Issues (שיר של ג'וליה מייקלס)

"**Issues**" הוא סינגל הבכורה של הזמרת-יוצרת האמריקאית ג'וליה מייקלס. הסינגל שיצא על ידי ריפבליק רקורדס ב-13 בינואר 2017, נמצא במיני-אלבום השלישי שלה, *[[Nervous System]]*. נכון ליוני 2021, השיר הושמע למעלה מ-955 מיליון פעמים בספוטיפיי.

ב-2018, השיר היה מועמד בקטגוריית שיר השנה בטקס פרסי גראמי.

## ביקורת
השיר זכה, בדרך כלל, לביקורות חיוביות. מגזין בילבורד שיבח את השיר: "בליריות בוטה, כנה וכתיבת שירים חדה כתער, החלטתה של מייקלס לבחור בהפקה מינימלית מוכיחה שהיא חכמה ועוזרת למסגר את קולותיה המסקרנים במומחיות כדי לתת למעריצים טעימה ראשונה למה שעוד יבוא". מייק ווס, מ-*[[Idolator]]*, אמר כי "זה יכול להיות קשה עבור כותבי שירים לגלף קול ייחודי כשהם יוצאים לבד, אבל לא נראה שזו תהיה בעיה עבור ג'וליה".

## וידאו קליפ
הווידאו קליפ הרשמי של השיר, בבימויה של טביטה דנהולם, יצא ב-8 במרץ 2017 ביוטיוב. הוא מציג את מייקלס חווה את הלא נודע שכל מערכת יחסים עוברת. בווידאו קליפ, ניתן לראות את הזמרת ואת השחקן האמריקאי, אלכסנדר קוך, במערכת יחסים "אוהבת" אשר "מרגישה שהיא עלולה להתפרק בכל רגע". נכון ליוני 2021, הווידאו קליפ נצפה למעלה מ-225 מיליון פעמים ביוטיוב. הווידאו הקליפ הלירי הרשמי של השיר, בבימויו של פרדו צ'אבס, יצא ב-18 במאי 2017 ביוטיוב. הווידאו הקליפ הלירי, שצולם ברחבי לונדון, מציג את חייהם של מספר אנשים. נכון ליוני 2021, הווידאו הקליפ הלירי נצפה למעלה מ-25 מיליון פעמים ביוטיוב.

## הופעות חיות
מייקלס ביצעה בהופעה חיה את השיר מפסר פעמים. ב-20 במרץ 2017, היא ביצעה את השיר בתוכנית הטלוויזיה האמריקאית, *[[The Tonight Show Starring Jimmy Fallon]]*. ב-30 באפריל 2017, היא ביצעה את השיר בפרסי המוזיקה של רדיו דיסני. ב-13 במאי 2017, היא ביצעה את השיר בפסטיבל *[[Wango Tango]]* . ב-21 במאי 2017, היא ביצעה את השיר בפרס המוזיקה של בילבורד. מספר כלי תקשורת אמרו כי הופעתה הייתה אחת מהטובות ביותר שבוצע בטקס. ב-18 ביוני 2017, היא ביצעה את השיר ב-iHeartRadio MMVAs . ב-27 באוגוסט 2017, היא ביצעה את השיר בפרסי הווידאו קליפים של MTV. הופעה זו נקטעה כאשר MTV החליטה לקצץ שירים להפסקת פרסומות. החלטה זו של MTV ספגה ביקורת קשה מצד אנשים רבים, כולל מסולן מארון 5, אדם לוין. באוגוסט 2017, היא ביצעה את השיר בתוכנית הטלוויזיה האמריקאית, "The Today Show".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלי בכורה מ-2017
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי מיקל סטורלר אריקסן
קטגוריה:שירים שהופקו על ידי בני בלנקו
קטגוריה:שירים שהופקו על ידי סטארגייט
קטגוריה:בלדות פופ
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת ריפבליק רקורדס
יחסי גרמניה – הרפובליקה של קונגו

**יחסי גרמניה–הרפובליקה של קונגו** הם יחסי החוץ בין הרפובליקה של קונגו לגרמניה.

## היסטוריה
היחסים בין הרפובליקה של קונגו לגרמניה הם טובים, אך לא אינטנסיביים. שגרירות גרמניה נסגרה בשנת 1997 כתוצאה ממלחמת האזרחים; היא נפתחה מחדש בשנת 2013. ההכנסה למדינה לנפש גבוהה באזור, וזו אחת הסיבות לכך שרפובליקת קונגו אינה שותפה לשיתוף פעולה פיתוח דו-צדדי גרמני.

היחסים הכלכליים בין גרמניה לרפובליקה של קונגו אינם אינטנסיביים. רק כמה חברות גרמניות פעילות ברפובליקה של קונגו. משלחת של איגוד העסקים הגרמני-אפריקאי ביקרה לאחרונה במדינה בספטמבר 2014. גרמניה מייבאת נפט גולמי ועץ מרפובליקת קונגו ומייצאת מכונות, כלי רכב, מוצרי ברזל, מוצרים ביתיים ומוצרים כימיים לקונגו.

יחסי התרבות בין גרמניה לרפובליקה של קונגו אינם נרחבים במיוחד. גרמנית היא קורס אופציונלי בשבעה בתי ספר לדקדוק בברזוויל. באוניברסיטה מלמדים גרמנית רק כמקצוע משני.

באגן הקונגו מרחב היער השני בגודלו בעולם. גרמניה עובדת באמצעות ארגונים כמו CAFI (יוזמת היערות המרכז אפריקאית), COMIFAC (Commission des Forêts d'Afrique Centrale) ושותפות יערות אגן קונגו להגנה על יערות הגשם הטרופיים באזור. במסגרת זו מתוכננות תוכניות לביצוע פרויקטים ברפובליקה של קונגו על ידי Deutsche Gesellschaft für Internationale Zusammenarbeit (GIZ).

בין דרזדן לברזוויל קיימת ברית ערים תאומות. זה תפס תאוצה חדשה בעקבות ביקורו של ראש עיריית דרזדן בברזוויל בינואר 2019 וביקור חוזר של עמיתו בספטמבר 2019, שניהם בליווי משלחות גדולות.

## נציגויות דיפלומטיות
* הרפובליקה של קונגו מחזיקה בגרמניה שגרירות בברלין.
* גרמניה מחזיקה ברפובליקה של קונגו שגרירות בברזוויל.

## קישורים חיצוניים

* יחסי גרמניה–הרפובליקה של קונגו באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
הייתי כלת מלחמה ממין זכר

**הייתי כלת מלחמה ממין זכר** (באנגלית: **I Was a Male War Bride**) הוא סרט קומדיה אמריקאי בשחור-לבן משנת 1949, בבימויו של הווארד הוקס, עם קרי גרנט ואן שרידן  בתפקידים הראשיים.

התסריט מבוסס בחלקו על סיפור אוטוביוגרפי של רוז'ה שרלייה  שפורסם תחת שם העט הנרי רושארד .

חוק כלות מלחמה אפשר לנשים אירופאיות שנישאו לחיילים אמריקאים להגר עם בני זוגם לארצות הברית אבל לא אפשר זאת לגברים אירופאים שנישאו לחיילות אמריקאיות - על כך בנויה העלילה הקומית.

## תקציר העלילה
הנרי רושארד (קרי גרנט) הוא קצין צרפתי בחיל הכיבוש בגרמניה. הוא מגיע להיידלברג כדי לצאת למשימת מלחמה בשוק השחור בבאד נויהם. כיוון שאינו נוהג מצרפים אליו למשימה את לוטננט קתרין "קטי" גייטס (אן שרידן) שהייתה אתו במשימה קודמת שהסתיימה בריב.

הצבא נותן להם אופנוע. קטי נוהגת והנרי יושב ב"סירה". הם עוברים הרפתקאות, צולחים נהר, חותרים בסירה וכמעט נופלים ליד מפל מים, נרטבים בגשם ומגיעים לבסוף לפונדק בבאד נויהם.

הנרי מעסה את גבה הכואב של קטי אבל נאלץ לבלות את הלילה בחדר לאחר שהמנעול נשבר. בבוקר היא בטוחה שהוא עשה זאת כדי לשכב לצידה...

למחרת מתלבש הנרי כגרמני כדי לחדור למרכז השוק השחור. קטי צופה עליו מבחוץ. המשטרה פושטת על המקום ואוסרת את הנרי. הוא טוען כי הוא קצין צרפתי ומבקש מקטי כי תאשר זאת אך היא אומרת לשוטרים שאינה מכירה אותו.

הנרי נכלא וקטי משחררת אותו ואומרת לו כי פעלה לפי הוראותיו שתכחיש שאין לה קשר אתו. במסע חזרה להיידלברג הם מתאהבים ומתחילים להתחתן.

הם עוברים שלושה טקסי חתונה - קתולי, פרוטסטנטי ואצל ראש העיר. ממלאים טפסים רבים אבל מסתבר להם שלפי חוק כלות המלחמה, הנרי לא יוכל להצטרף לקטי בחזרתה לארצות הברית כי הוא גבר ולא אישה...

לבסוף הם מגיעים לנמל ברמן וקטי מחליטה כי על הנרי להתחפש לאישה. היא גוזרת שערות מזנב סוס ומכינה לו פאה נכרית וגם נותנת לו חצאית. הם מצליחים לעלות על הספינה כשהנרי מחופש לאחות צבאית אך מיד הנרי נקרא לחדר הניתוח לעזור בלידה ו"נתפס" שהוא גבר.

קטי מצליחה להסביר לקפטן ולכומר של הספינה את המצב והנרי מורשה להישאר בתא ביחד עם קטי עד שפסל החירות נשקף מבעד חלון התא.

## קישורים חיצוניים

*קדימון להייתי כלת מלחמה ממין זכר, באתר יוטיוב
*הייתי כלת מלחמה ממין זכר, באתר TCM
250px|ממוזער|ימין|קרי גרנט מחופש לאישה ואן שרידן
קטגוריה:ערכים שבהם תבנית בריטניקה אינה מתאימה
קטגוריה:סרטי 1949
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי פוקס המאה ה-20
קטגוריה:סרטי קרי גרנט
קטגוריה:סרטי קומדיה אמריקאיים
קטגוריה:סרטים מבוססי סיפורים קצרים
קטגוריה:סרטים רומנטיים
קטגוריה:סרטים ביוגרפיים
קטגוריה:קרוס-דרסינג בקולנוע ובטלוויזיה
צ'ארלי וילסון (פוליטיקאי)

**צ'ארלס א. וילסון הבן** (באנגלית: **.Charles A. Wilson Jr**; 18 בינואר 1943 – 14 באפריל 2013) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת אוהיו בשנים 2007–2011. וילסון, שהיה חבר המפלגה הדמוקרטית, כיהן טרם היבחרו אל הקונגרס בבית המחוקקים המדינתי של אוהיו, תחילה בבית הנבחרים ולאחר מכן בסנאט.

## ביוגרפיה
וילסון נולד בינואר 1943 בעיר מרטינס פרי (Martins Ferry) שבמזרח אוהיו, שוכנת על גבול אוהיו–וירג'יניה המערבית. בשנת 1967 היה לבוגר אוניברסיטת אוהיו ומכללת סינסינטי למדעי המוות. וילסון היה בעל עסק קטן ונשיא "בתי הלוויות וילסון" ו"חנות הרהיטים וילסון". בשנת 1996 נבחר לייצג את מחוז הבחירה ה-99 בבית הנבחרים של אוהיו. הוא גבר על ויליאם ל. תומאס בבחירות המקדימות של המפלגה הדמוקרטית עם 54% מהקולות. הוא נבחר מחדש בשנים 1998, 2000, ו-2002. בשנת 2004 פתח במסע בחירות אל הסנאט של אוהיו, אחרי שנציג המחוז המכהן מטעם המפלגה הדמוקרטית של מחוז הבחירה ה-30 הודיע על פרישתו. משנבחר וילסון בבחירות הכלליות עם 67% מקולות הבוחרים, הושבע לתפקידו בבית העליון של בית המחוקקים בינואר 2005.

בשנת 2006 החליט חבר הקונגרס הדמוקרטי טד סטריקלנד לפרוש מבית הנבחרים האמריקאי לשם התמודדותו לתפקיד מושל אוהיו. וילסון החליט להתמודד על המושב הריק שהותיר אחריו סטריקלנד במחוז הקונגרס השישי של אוהיו. החוק במדינת אוהיו מחייב כי מועמד לקונגרס יגיש 50 חתימות מצד בוחרים במחוזו כדי להעפיל מלכתחילה אל הבחירות המקדימות. כאשר אימתה מועצת הבחירות של מחוז קולומביאנה את חתימותיו של וילסון, 46 בלבד מתוך 93 החתימות שהגיש וילסון נספרו כחתימות תקניות של בעלי זכות בחירה המתגוררים במחוז. 

לפיכך, שמו של וילסון לא הופיע על פתקי ההצבעה בבחירות המקדימות שהתקיימו ב-2 במאי. מטה הבחירות של וילסון פתח במערכה ציבורית, בסיוע הממסד הדמוקרטי ואיגודי עובדים, ושמו של וילסון אכן נרשם בפתקי ההצבעה בעקבות הלחץ הציבורי. הוא ניצח בפריימריז עם 66% מהקולות, ונבחר אל הקונגרס בנובמבר אותה שנה.

לאחר השבעתו לקונגרס הצטרף וילסון ל"קואליציית הכלבים הכחולים", קבוצה של דדמוקרטים תמונים ושמרנים בקונגרס. בבחירות 2008 נבחר מחדש לתקופת כהונה שנייה, אך בבחירות האמצע שלאחר מכן הפסיד וילסון לביל ג'ונסון, יוצא חיל האוויר של ארצות הברית שניצח את וילסון במסגרת הישגים רבים של המפלגה הרפובליקנית בבחירות אמצע אלה. בנובמבר 2011, לקראת הבחירות ב-2012, שב וילסון לזירה הפויטית כדי להתייצב פעם נוספת מול ג'ונסון בבחירות. המירוץ בין השניים בשנה זו נחשב לתחרותי ביותר, והסקרים הצביעו על תחרות צמודה בין ג'ונסון לווילסון. ב-6 בנובמבר הפסיד וילסון לג'ונסון פעם נוספת.

ב-14 באפריל 2013 הלך וילסון לעולמו, בן 70 במותו.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:בוגרי אוניברסיטת אוהיו
קטגוריה:חברי האספה הכללית של אוהיו
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאוהיו
קטגוריה:אמריקאים שנולדו ב-1943
קטגוריה:אמריקאים שנפטרו ב-2013
גרין לנטרן: סדרת האנימציה

**גרין לנטרן: סדרת האנימציה** (באנגלית: **Green Lantern: The Animated Series**) היא סדרת טלוויזיה אמריקאית בהנפשה ממוחשבת, שמבוססת על סדרת הקומיקס "גרין לנטרן" מבית DC קומיקס, כאשר זוהי הפקת הטלוויזיה הראשונה שמבוססת עליו. הסדרה הופקה על ידי DC Entertainment והאחים וורנר הנפשה עבור הרשת Cartoon Network.

לאחר עונה אחת בת 26 פרקים ששודרה החל מ-3 במרץ 2012 עד ל-16 במרץ 2013, הסדרה בוטלה עקב נתוני מכירות צעצועים נמוכים ועקב ביקורות שליליות על סרט הלייב אקשן "גרין לנטרן". הסדרה דובבה לעברית בהפקת ענבר שטגר עזרא ושודרה בערוץ הילדים משנת 2013 ועד לשנת 2014.

## דמויות
* פקחים ירוקים: האל ג'ורדן, קילווג, גאי גרדנר
* פקחים: הסוכן הכתום, סינסטרו, אטרוסיטוס, ברודי ווקר
* קרול פריס
* שומרי היקום: גאנטת, סייד, אפה אלי אפסה

## עלילה
הסדרה עוקבת אחר עלילותיו של האל ג'ורדן, הגרין לנטרן של סקטור 2814, ושל שותפו קילווג. ג'ורדן גונב חללית שנשלטת בידי בינה מלאכותית בשם איה ועורך מסע לכיוון גבולות החלל יחד עם קילווג. מדובר בקצה גבולות שליטתם של שומרי היקום, היכן שחברי חיל הפקחים הירוקים נהרגים בידי חיל הפקחים האדומים. מנהיגם של חיל הפקחים האדומים, אטרוסיטוס, רוצה לנקום בהם בעקבות השמדת עולמו בידי ציידי האדם שנוצרו בידי שומרי היקום, אך גם הוצאו מכלל פעולה על ידם. במהלך הרפתקאותיהם הם נתקלים בפקח אדום בשם רייזר ולוקחים אותו כשבוי שלהם, אך בהמשך הם מגייסים אותו לשורותיהם לאחר שהוא עוזר להם להביס את אטרוסיטוס. רייזר גם מתאהב באיה, אולם לאחר הבסתו של אטרוסיטוס התוכנה שלה מושחתת. היא הופכת לרעה ומתכננת להשמיד את כל החיים ביקום.

לקראת סיום העונה, ג'ורדן מגלה שאיה נולדה מתוך ישות חיה ושהיא נמצאת בחיים. הוא מנסה לשכנע אותה להפסיק עם הרצח ההמוני, אך נכשל. רייזר נפצע באורח אנוש בניסיונו להרוג את איה, והיא מגנה על עצמה על ידי יריית קרן אנרגיה. ג'ורדן משכנע אותה שמה שהיא עושה הוא שגוי, והיא מצילה את היקום ומרפאת את רייזר. אולם, מתוך זעמה, היא יוצרת את צבא ציידי האדם ומעתיקה גרסה של עצמה לתוך כל אחד ואחד מהם. הדרך היחידה להשבית אותם היא לשתול וירוס מחשבים אשר ישמיד בסופו של דבר את איה. היא שותלת את הווירוס וציידי האדם מפסיקים לפעול. בסופו של דבר היא משמידה את עצמה ונפרדת לשלום מרייזר.

בכוכב הלכת אואה, רייזר אינו מאמין שאיה מתה משום שהיא יצור תבוני חי וקיים ולא רובוט, והיא אינה יכולה להיות מושמדת כתוצאה מווירוס מחשבים. הוא יוצא לחפש אחריה ברחבי היקום. חיל הפקחים הירוקים חוגג את ניצחונו. טבעת כוח כחולה עוקבת אחרי רייזר, והשאלה אם הוא יקבל אותה נותרת פתוחה.

## קישורים חיצוניים
* 

* 

## הערות שוליים

קטגוריה:סדרות הנפשה אמריקאיות

קטגוריה:סדרות טלוויזיה של DC קומיקס
קטגוריה:גרין לנטרן
קטגוריה:Cartoon Network: תוכניות וסדרות
קטגוריה:האחים וורנר הנפשה: סדרות טלוויזיה
קטגוריה:סדרות הנפשה של DC קומיקס
קטגוריה:סדרות טלוויזיה אמריקאיות שעלו לשידור בשנת 2012
מנהל מסילות הרכבת הפדרלי

**מנהל מסילות הרכבת הפדרלי** (באנגלית: **The Federal Railroad Administration**) היא סוכנות במחלקת התחבורה של ארצות הברית.

הסוכנות הוקמה לאחר חקיקת חוק מחלקת התחבורה שנחקק ב-1965. מטרתה של הסוכנות היא לפרסם ולאכוף את תקנות הבטיחות ברכבות בארצות הברית, לנהל תוכניות סיוע לרכבות, לבצע מחקר ופיתוח לשפיור בטיחות הרכבות ומדיניות התחבורה בתחום הרכבות בארצות הברית ועוד.

מנהל מסילות הרכבת הפדרלי מעסיק כ-850 עובדים.

## היסטוריה
[ממוזער|280x280 פיקסלים| קרון פיקוח של הסוכנות בסנט ג'ונסוויל, [ניו יורק (מדינה)|ניו יורק]]

ב-2011 החלה סוכנות בעדכון המיכשור האלקטורני של מפעילי הרכבות ברחבי ארצות הברית.

ביוני 2015 הודיעה הסוכנות על יוזמה חדשה בתחום התחבורה מסילתית בשיתוף פעולה עם חברת הענק האמריקאית, גוגל. היוזמה צפוי להתקין מכשירי GPS שישמשו חלק שוטף בשירות המיפוי של הסוכנות, הנתונים של מכשירי ה-GPS מעבירים למשרדי הסוכנות את המיקומים של למעלה מ-250,000 קרונות רכבת בארצות הברית. הסוכנות מאמינה כי הדבר ישפר את הבטיחות של אנשים המשתמשים במערכות ניווט בנהיגה ברכבת.

## ראו גם
*הסוכנות הפדרלית לתחבורת רכבות, המקבילה הרוסית
## קישורים חיצוניים

* 

## הערות שוליים

קטגוריה:ארצות הברית: רשויות פיקוח
קטגוריה:מחלקת התחבורה של ארצות הברית
קטגוריה:ארגוני בטיחות בתחבורה
קטגוריה:ארצות הברית: רכבות
חיים ביחד (סדרת טלוויזיה)

**חיים ביחד** (באנגלית: **Life**; חיים) היא סדרת דרמה בריטית של ה-BBC מאת מייקל ברטלט. הסדרה שודרה לראשונה ב-29 בספטמבר 2020. הסדרה עוקבת אחר ארבעה דיירים בבית ויקטוריאני במנצ'סטר, שהוסב לבית דירות. את אנסמבל השחקנים בסדרה מובילים אליסון סטדמן ופיטר דייוויסון. עוד מככבים בסדרה מליסה ג'ונס ואדריאן לסטר, יחד עם ויקטוריה המילטון, שמגלמת את אנה בייקר, הדמות שגילמה בסדרה קודמת של ברטלט "דוקטור פוסטר". הפעם היא משתמשת בשם בל סטון. הגרוש שלה ניל בייקר (בגילומו של אדם ג'יימס) מופיע בשלושה פרקים בסדרה.

## צוות השחקנים
* אליסון סטדמן – גייל ריינולדס, אשתו בת השבעים של הנרי, שמגלה שאינה מרוצה מנישואיה
* פיטר דייוויסון – הנרי ריינולדס, בעלה של גייל
* אדריאן לסטר – דייוויד אסטון, מרצה לספרות אנגלית שהתאלמן לפני זמן קצר
* רייצ'ל סטרלינג – קלי אסטון, אשתו המתה של דייוויד, מופיעה לפניו כרוח רפאים
* סאירה קאודרי – סאירה מאליק, תלמידה של דייוויד
* ויקטוריה המילטון – בל סטון, גרושה. שמה הקודם היה אנה בייקר (ראו "דוקטור פוסטר")
* ארין קלימן – מאיה סטון, אחייניתה של בל סטון, שעוברת לגור בביתה
* מליסה ג'ונס – האנה טיילור, אישה בהריון ובזוגיות עם ליאם
* קלווין דמבה – אנדי, אבי התינוק של האנה
* ג'ושואה ג'יימס – ליאם באנר, הארוס של האנה
* סוזאנה פילדינג – רות סטון, אחותה של בל, המאושפזת בכפייה
* אדם ג'יימס – ניל בייקר, הגרוש של בל (ראו "דוקטור פוסטר")
* איליין פייג' – הלן, ידידה ותיקה של הנרי וגייל

## פרקים

## קישורים חיצוניים

* "חיים ביחד" באתר BBC Online
* 

## הערות שוליים

קטגוריה:תוכניות טלוויזיה באנגלית
קטגוריה:סדרות טלוויזיה בריטיות שעלו לשידור בשנות ה-2020
יחסי אוסטריה–סינגפור

ממוזער|מזכירת המדינה ג'וזפין טאו מסינגפור נפגשת בווינה עם המזכיר הכללי של משרד החוץ האוסטרי מיכאל לינהרט, 2016
**יחסי אוסטריה–סינגפור** הם יחסי החוץ בין אוסטריה וסינגפור.

## סקירה כללית
שתי המדינות משתפות פעולה במגוון תחומים ואגונים, ובכלל זה באו"ם. סינגפור היא השותפה המובילה של האיחוד האירופי, שבכללה אוסטריה, בדרום מזרח אסיה, עם יותר מ-10,000 חברות אירופאיות הממוקמות במדינת העיר, ונהנות במיוחד מכללי מיסוי מועילים. כיום פועלות בסינגפור 220 חברות אוסטריות, כולל יצרנית שבבי חיישנים AMS, בהיקף ההשקעות של יותר מ-2 מיליארד דולר.

## נציגויות דיפלומטיות
* אוסטריה מחזיקה שגרירות בסינגפור.
* סינגפור מחזיקה באוסטריה שגרירות בווינה.

## קישורים חיצוניים

* שגרירות אוסטריה בסינגפור באתר משרד החוץ האוסטרי

## הערות שוליים

קטגוריה:ערכים ללא קטגוריות פיזיות - יחסי חוץ
מנהל הבטיחות בכבישים המהירים הפדרלי

**מנהל הבטיחות בכבישים המהירים הפדרלי** (באנגלית: **The National Highway Traffic Safety Administration**) היא סוכנות הכפופה למחלקת התחבורה של ארצות הברית ואמונה על טיפול בבטיחות בדרכים בארצות הברית.

## היסטוריה
במהלך שנות ה-60 של המאה ה-20 גבר הלחץ הציבורי בארצות הברית לפעול למען הבטיחות בדרכים במדינה. הקמפיין ציבורי הזה הגיע לשיאו בפרסום המאמר "לא בטוח בכל מהירות" מאת עורך הדין והפעייל החברתי, ראלף ניידר.

ב-1966 ערך הקונגרס סדרת דיונים מתקשורים בנוגע לבטיחות בדרכים והחליט באוקטובר של אותה שנה להעביר חוק שבמסגרתו הוקמה מחלק התחבורה האמריקאית וכן חיוב להתקין בכלי רכב חגורת בטיחות. סדרת החוקים, שנחתמו על ידי הנשיא, לינדון ג'ונסון הקימה גם את הסוכנות הלאומית לבטיחות בדרכים, הלשכה הלאומית לבטיחות בדרכים וכן עוד מספר גופים האמונים על הנושא.

בדצמבר 1970, עבר בקונגרס החוק שהקים את מנהל הבטיחות בכבשים המהירים הפדרלי ביחד עם סדרת פעולות במסגרת אותו חוק שנקרא חוק הבטיחות הדרכים ובכך איגד את כל הגופים האמונים על טיפול בבטיחות הדרכים בארצות הברית לגוף אחד ומרכזי.

## קישורים חיצוניים
* 

* 

## הערות שוליים

קטגוריה:ארצות הברית: רשויות פיקוח
קטגוריה:ארגוני בטיחות בתחבורה
קטגוריה:מחלקת התחבורה של ארצות הברית
דודה (משפחה)

250px|ממוזער|שמאל|דודה ואחיינית
**דודה** היא אחות ההורה. דודה של ההורה (אחות הסב) היא דודה מדרגה שנייה. יש המכנים דודה גם את אשת הדוד ואת בת הדודה של אחד ההורים, דודה קשורה לאחייניה ב-25% מבחינה גנטית.

במספר שפות וביניהן בפולנית ובאלבנית ישנה מילה נפרדת לתיאור אחות האם ולתיאור אחות האב. דמות הדודה מוצגת רבות בספרות ילדים, לעיתים מתוארת הדודה שמגדלת את הילד לאחר שהתייתם כמו דודה פולי בהרפתקאותיו של תום סויר או דודה פטוניה בהארי פוטר ולפעמים היא מתוארת כאישה ערירית המשדרת עצבות.

## קישורים חיצוניים

* 
* 

קטגוריה:משפחה
הר מקארתור (אנטארקטיקה)

**הר מקארתור** (באנגלית: **Mount McArthur**) הוא ההר הגבוה בהרי וולטון, בדרום האי אלכסנדר, שבאנטארקטיקה.

גובהו של ההר 1,450 מטרים מעל פני הים; והוא ההר ה-1,753 בגובהו באנטארקטיקה.

## היסטוריה
### מיפוי ההר

ההר מופה על ידי סוקרים בריטיים מטעם הסקר האנטארקטי הבריטי בשנת 1968.

### מקור השם

שמו של ההר ניתן לו על ידי הוועדה המייעצת לשמות אנטארקטיים של בריטניה, בעקבות הסקר שנערך בשנת 1968.

ההר נקרא על שמו של מלקולם מקארתור (Malcolm McArthur), גאופיזיקאי מטעם הסקר האנטארקטי הבריטי, ששהא בתחנת המחקר שבאי סטונינגטון בין השנים 1971–1973, וחקר את צפון האי אלכסנדר.

## קישורים חיצוניים
* הר מקארתור באתר הסקר הגאולוגי של ארצות הברית
* הר מקארתור באתר הגאזט האנטארקטי של ממשלת אוסטרליה
* הר מקארתור באתר הגאזט האנטארקטי המשווה SCAR של ממשלת אוסטרליה
* הר מקארתור באתר peakery (מרחקים לאתרים סמוכים)

## הערות שוליים

מקארתור
מנהל הימים של ארצות הברית

**מנהל הימים של ארצות הברית** (באנגלית: **The United States Maritime Administration**) היא סוכנות הכפופה למחלקת התחבורה של ארצות הברית.

הסוכנות אחראית בין היתר על קיום פעילות מחקר ופיתוח בתחום הימי, תחזוק ציוד ימי ועל פיתוח ותחזוקה של סחר חוץ מארצות הברית.

## היסטוריה
כאשר בוטלה הוועדה הימית של ארצות הברית במאי 1950, חולקו תפקידה בין המועצה הימית הפדרלית (שהייתה אחראיית בין היתר על הסדרת ענף הספנות וענק סובסידיות לבנייה והפעלה של ספינות מסחר) לבין המינהל הימי, שהיהי אחראי על ניהול הסבסוד ועל הפעלת האקדמיה הימית לסוחרים של ארצות הברית.

ב-1961 נלקחו הסמוכיוית של המועצה הימית הפדרליתותפקידי הסבסוד שהיו לה הוקצו לוועדת הסבסוד הימי של מינהל ימים האמריקאי.

באוגוסט 1981, הסוכנות הוכפפה למחלקת התחבורה של ארצות הברית.

## קישורים חיצוניים

* 

קטגוריה:מחלקת התחבורה של ארצות הברית
יחסי הממלכה המאוחדת – הרפובליקה של קונגו

**יחסי הממלכה המאוחדת–הרפובליקה של קונגו** הם יחסי החוץ בין הרפובליקה של קונגו לבריטניה.

## היסטוריה
שתי המדינות כוננו יחסים דיפלומטיים בשנת 1960, לאחר שקונגו קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם.

## נציגויות דיפלומטיות
* הרפובליקה של קונגו אינה מיוצגת בבריטניה לא בדרג השגרירות ולא בדרג הקונסוליה.
* בריטניה מיוצגת ברפובליקה של קונגו באמצעות שגרירותה בקינשאסה, הרפובליקה הדמוקרטית של קונגו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מה שבע

**מה שבע** היא סדרת קומדיה ישראלית, שעלתה לשידור ב-25 ביוני 2021 בקשת 12. את הסדרה כתבו רן דברת, אבי בלקין וישראל קטורזה, שגם משתתף בה. הסדרה מבוססת על חייו האישיים של ישראל קטורזה עם שבעת ילדיו. 

## עלילה
הסדרה עוקבת אחרי חייהם של משפחת מגנזי: **דודי** (ישראל קטורזה) ו**דלית** (מיה דגן), בני זוג שמתגוררים ביהוד ומגדלים שבעה ילדים, כשהשמות של כל בני המשפחה מתחילים באות ד'. דודי הוא שמאי מקרקעין גאה, ודלית מחליטה לחזור לשוק העבודה אחרי שנים בהן התרכזה בגידול הילדים. מלבד המשפחה הגדולה, הם נאלצים להתמודד עם **אבשי** (יניב ביטון), חברו הטוב של דודי ושותפו לעסק השמאות, **מדלן** (ליאת גורן), אמו השתלטנית והמניפולטיבית של דודי, ו**ויקי**  (שירי גדני), אחותה הגרושה הטרייה של דלית, ובכל זאת להישאר שפויים.

דודי ודלית עסוקים בשני מוקדים עיקריים- טיפול בילדיהם והגשמה עצמית בעבודה (דלית בחיפוש עבודה ודודי באהבה רבה לתחום השמאות). בשונה מסדרות אחרות מסוגה, כגון רמזור או חברות, ההורים בסדרה זו רוצים להיות יותר זמן עם ילדיהם ומראים כלפיהם אהבה וגאווה.

## דמויות
### משפחת מגנזי
* **דודי מגנזי** (ישראל קטורזה) – אב המשפחה. שמאי מקרקעין.
* **דלית מגנזי** (מיה דגן) – אם המשפחה. מפיקת אירועים.
* **דקלה** (אור גרוס) – הבת הבכורה. לומדת בכיתה י"ב.
* **דביר** (יפתח סמוכה) – הילד השני. לומד בכיתה י"א.
* **דורון** (עדן קטורזה) – הילדה השלישית. לומדת בכיתה ח. היא כל הזמן מוותרת לאחיה ומעריכה כל דבר.
* **דור** (ליעד קטורזה) – הילד הרביעי. לומד בכיתה ז. דודי מצפה מדור להמשיך אותו בעסק.
* **דניאל** (אמליה דגן) – הילדה החמישית. לומדת בכיתה א'.
* **דוד ודלמון** (שון וטומי איגולניקוב) - הילדים השישי והשביעי. תאומים. בני שנה.
***מדלן מגנזי** (ליאת גורן) – אימם השתלטנית והמניפולטיבית של דודי, ענת ומרב.

### דמויות נוספות
* **אבשלום (אבשי) מלכי** (יניב ביטון) – חברו הטוב ביותר של דודי ושותפו לעסק השמאות.
***ויקי** (שירי גדני) – אחותה של דלית. גרושה טרייה.
***הדס תמם** (ריקי בליך) – השכנה של משפחת מגנזי. קלינאית תקשורת. נשואה לאימרי, דלית שונאת אותה.
***אימרי תמם** (דורון אורן) – השכן של משפחת מגנזי. נשוי להדס. רופא.
***ציפי** (רותי הולצמן) – אמם של דלית וויקי.
***אריה** (אבי אוריה) – אביהם של דלית וויקי.
***ראובן אהרוני** (רוברטו פולק) – השכן של משפחת מגנזי. גר לבדו. אומר מצחיק את המילה קונסולה.

### דמויות אורחות
***ענת** (יפית אסולין) – אחות של דודי ומרב.
***מרב** (הדס לב) – אחות של דודי וענת.
* **טליה גוטפילד** (אפרת בוימולד) – חברתו של אבשי מהכיתה שהוא פוגש לאחר 20 שנה.

## הפקה
בסדרה משתתפים שניים מילדיו של קטורזה, עדן וליעד, וכן בתה של דגן, אמליה.

## סקירת סדרה
הסדרה עלתה לשידור ב-25 ביוני 2021 בערוץ קשת 12, ושודרה בימי שישי, במשבצת השידור של "סברי מרנן".

## פרקים

## קישורים חיצוניים

* "מה שבע", באתר mako TV
* 

קטגוריה:סדרות קומדיה ישראליות
קטגוריה:קומדיות משפחתיות ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:קשת: תוכניות וסדרות
Bad Habits (שיר של אד שירן)

"**Bad Habits**" (בעברית: "**הרגלים רעים**") הוא סינגל שהוקלט על ידי הזמר האנגלי אד שירן. השיר יצא לאור ב-25 ביוני 2021, על ידי חברת התקליטים אסיילום רקורדס, כסינגל הראשון מתוך אלבום אולפן *[[= (אלבום של אד שירן)|=]]*. השיר מציין את סינגל הסולו הראשון שלו מתוך אלבום מזה למעלה מארבע שנים.

השיר קיבל מועמדות בטקס פרסי גראמי ה-64 בקטגוריית שיר השנה.

## רקע והכרזה
ב-23 באפריל 2021, נצפה שירן כשהוא לבוש כמו זומבי או ערפד על סט צילומי הקליפ בלונדון, מה שהוביל לספקולציות לגבי הכרזה חדשה. שירן עצמו אישר את התמונות על ידי פרסום קטעים שנחתכו בעריכה של צילומי הווידאו הקליפ ברשתות החברתיות שלו ביוני 2021. ב-25 במאי, העלה תמונה שלו יושב ליד כרית ענקית של סנורלקס, ומעליה הכיתוב "6/25", ורמז על הוצאת הסינגל באותו התאריך. ב-4 ביוני, החל שירן לפרסם הצצות לסינגל בחשבונות המדיה החברתית שלו, וכן הודיע על הופעה בתערוכת יורו 2020 של טיקטוק עם דייוויד בקהאם ב-25 ביוני. ב-11 ביוני, הכריז שירן על צאת הסינגל, כשהוצגה תמונת תדמית של העטיפה אשר הופיעה במוזיאון טייט מודרן בלונדון. שירן סיפר בראיון על המוזיקה החדשה שהקליט: "עבדתי באולפן בחודשים האחרונים ואני לא יכול לחכות שתשמעו את 'Bad Habits'". הוא תיאר עוד את עמדתו הנוכחית במוזיקה ואמר, "אני תמיד מכוון לדחוף את עצמי ואת המוזיקה שלי לכיוונים חדשים ומקווה שתשמעו את זה בסינגל החדש. מרגיש נהדר לחזור!". שירן חשף כי כתב את השיר בינואר 2021 על מנת כדי "להפתיע אנשים" ו"להכין משהו שהיה שונה לחלוטין" למה שמצופה ממנו.

## ביקורות
### רשימות כל הזמנים

## קרדיטים
כל הקרדיטים שלהלן לקוחים מטיידל.
* אד שירן – כתיבה, שירה, הפקה, גיטרה אקוסטית, כלי הקשה
* פרד אגיין – כתיבה, שירת רקע, הפקה, בס, תופים, גיטרה, קלידים, פסנתר, תכנות, הנדסה (מוזיקלית)
* ג'וני מקדייד – כתיבה, הפקה, גיטרה אקוסטית, הנדסה (מוזיקלית)
* גרהם ארצ'ר – הפקה קולית, הנדסה (מוזיקלית)
* איאן ארצ'ר – גיטרת סלייד
* וויל ריינולדס – עוזר הנדסה (מוזיקלית)
* מארק ספייק סטנט –- מיקסינג
* מאט וולאך – עוזר מיקסינג
* סטיוארט הוקס – מאסטרינג

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:וידאו קליפים מונפשים
קטגוריה:שירים על מסיבות
קטגוריה:שירי דאנס-פופ
קטגוריה:שירי סינת'-פופ
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי זהב בניו זילנד
קטגוריה:שירי פלטינה בממלכה המאוחדת
קטגוריה:שירי פלטינה בקנדה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת אסיילום רקורדס
מריה פרובסט

**מריה פרובסט** (בגרמנית: **Maria Probst**; 1 ביולי 1902, מינכן – 1 במאי 1967) הייתה פוליטיקאית גרמנייה, חברת המפלגה הנוצרית-סוציאלית בבוואריה.

פרובסט איבדה את בעלה במלחמת העולם השנייה (את הידיעה על כך קיבלה באופן רשמי רק ב-1949) והיא גידלה את ילדיהם לבדה. כדי להתפרנס עבדה כמורה ועורכת בהמלבורג שם החלה את דרכה הפוליטית. מיד ב-1946 נבחרה לפרלמנט של בוואריה, היא נבחרה בבחירות הראשונות לבונדסטאג ב-1949 ושבה ונבחרה שוב ושוב כך שכיהנה כחברת הבונדסטאג עד יום מותה.

בין 27 בפברואר 1958 ו-21 בדצמבר 1965 הייתה פרובסט חברה גם ב. היא נודעה בפעילותה החברתית ובפעילותה לשוויון זכויות לנשים.

## קישורים חיצוניים

* ביוגרפיה של מריה פרובסט  (זמינה בארכיון האינטרנט)

קטגוריה:פוליטיקאים גרמנים
קטגוריה:חברי הפרלמנט האירופי מטעם גרמניה
קטגוריה:פוליטיקאיות גרמניות
קטגוריה:פעילות חברתיות
קטגוריה:פעילים חברתיים גרמנים
קטגוריה:פעילות זכויות נשים
קטגוריה:נשים זוכות פרסים
קטגוריה:גרמנים שנולדו ב-1902
קטגוריה:גרמניות שנולדו ב-1902
קטגוריה:גרמניות שנפטרו ב-1967
קטגוריה:גרמנים שנפטרו ב-1967
טובי סבסטיאן

**סבסטיאן טובי מ. פיו** (באנגלית: **Toby Sebastian** נולד ב-26 בפברואר 1992), הידוע בשם הבמה **טובי סבסטיאן**, הוא שחקן קולנוע, טלוויזיה ומוזיקאי בריטי. הוא ידוע בעיקר בזכות גילום דמותו של טריסטאן מארטל בסדרת הטלוויזיה "משחקי הכס".

## ראשית חייו
סבסטיאן נולד באוקספורד אך גדל באנדלוסיה, ספרד, עם שלוש אחיותיו (כולן שחקניות): פלורנס פיו, אראבלה ורפאלה. אביו, קלינטון פיו, הוא מסעדן ומעצב. אמו דבורה היא מורה למחול.

## קריירה
סבסטיאן הופיע לראשונה בטלוויזיה כמתמודד בתוכנית המציאות "Orange unsignedAct", בשנת 2008. סבסטיאן הופיע כזמר-כותב שירים, כשהוא מבצע שירים משלו במסגרת תחרות לזכייה בחוזה הקלטה של 60,000 לירות שטרלינג, אך לא עלה לגמר. בעקבות המופע הוא עזב את בית הספר וחתם על חוזה עם אולפני A&M (יוניברסל) ובילה שנים בין לונדון, לוס אנג'לס ונאשוויל שם הקליט את אלבום הבכורה שלו עם המפיק עטור הפרסים כריס לינדזי.

הופעתו הראשונה בקולנוע הייתה בשנת 2012  בסרט, "הפילוסופים". הוא הופיע בסדרת הטלוויזיה "האוהל האדום" המבוססת על רומן מאת הסופרת אניטה דיאמנט. לאחר מכן שיחק בסרט "משימה סוף" (לצד היילי סטיינפלד, סופי טרנר ותומאס מאן) בתפקיד קאש פנטון. באותו סרט תרם סבסטיאן לפסקול חמישה שירים מקוריים.

בשנת 2015 לוהק סבסטיאן לעונה החמישית של סדרת הטלוויזיה "משחקי הכס" בתפקיד טריסטאן מארטל.

בשנת 2017  גילם סבסטיאן את אנדראה בוצ'לי בסרט הביוגרפיה "המוזיקה של השתיקה", לצד אנטוניו בנדרס וג'ורדי מולה בבימויו של מייקל רדפורד. באותה שנה שיחק בסרט העלילתי "Trading Paint", דרמת ספורט בכיכובם של ג'ון טרבולטה, מייקל מדסן ושאניה טוויין, ובבימויו של קרזן קאדר.

בשנת 2019 הוציא סבסטיאן מיני אלבום בשם "Hamliar" בהפקתו של מתיו בנברוק, מפיק שהפיק לאמנים כמו דיידו, פאולו נוטיני ואד דרויט.

## פילמוגרפיה
### קולנוע

### טלוויזיה

### דיסקוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:מוזיקאים בריטים
קטגוריה:זמרים בריטים
קטגוריה:משתתפים בתוכניות מציאות בריטיות
קטגוריה:בריטים שנולדו ב-1992
עונת 2021/2022 בליגת האלופות בכדורסל

**עונת 2021/2022 ב[[ליגת האלופות בכדורסל]]** היא העונה השישית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון במסגרת המוקדמות התקיים ב-13 בספטמבר 2021 ומשחק הגמר התקיים ב-8 במאי 2022. בעונה זו הצטרפה למפעל אוניקאחה מאלגה.

טנריפה זכתה בטורניר בפעם השנייה לאחר ניצחון בגמר על מנרסה.
## מתכונת התחרות
52 קבוצות מ-30 מדינות השתתפו בעונת 2021/2022 של ליגת האלופות. 28 העפילו אוטומטית לשלב הבתים, ו-24 קבוצות נוספות התמודדו בשלב המוקדמות על 4 מקומות נוספים. בשלב הבתים השתתפו 32 קבוצות המאורגנות ב-8 בתים. הקבוצות שסיימו במקום הראשון בבית העפילו אוטומטית לפלייאוף. הקבוצות שסיימו במקום 2–3 בכל בית התחרו בסדרה של הטוב מ-3 משחקים על כרטיס לפלייאוף בהצלבה עם הבית המקביל (כך שהקבוצה מהמקום השני בבית א' פגשה את הקבוצה מהמקום השלישי בבית ב').

משחקי הפלייאוף התקיימו בשיטת בתים כאשר שתי הראשונות מכל בית העפילו לרבע הגמר, שהוכרע בשיטת סדרות הטוב מ-3 משחקים, כאשר המנצחות העפילו לפיינל פור. הטורניר התקיים בין ה-13 במאי ל-15 במאי 2022.

### הקבוצות

## שלב המוקדמות
24 קבוצות התחרו על 4 מקומות בשלב הבתים של הליגה. קבוצות מדרגים 3–6 התחילו בשלב רבע הגמר (6 נגד 3, 4 נגד 5), המנצחות בשלב זה העפילו לחצי הגמר בו פגשו את מדורגות 1–2 שכבר העפילו לשלב זה, המנצחות התמודדו בשלב הגמר כשהמנצחת העפילה לשלב הבתים של התחרות.

### מוקדמות א'

### מוקדמות ב'

### מוקדמות ג'

### מוקדמות ד'

## קבוצות ישראליות בתחרות
שלוש קבוצות ישראליות השתתפו במפעל בעונה זו. הפועל חולון והפועל ירושלים השתתפו אוטומטית בשלב הבתים, בעוד הפועל אילת, בהופעתה הראשונה אי פעם במפעל, הודחה בשלב המוקדמות הראשון.

## שלב הבתים
### בית א'

### בית ב'

### בית ג'

### בית ד'

### בית ה'

### בית ו'

*שטרסבורג מובילה על אוסטנדה בזכות מאזן פנימי.

### בית ז'

### בית ח'

### שלב הפליי-אין
בשלב זה התמודדו הקבוצות שסיימו במקומות 2 ו-3 בסדרת הטוב משלוש על מקום בשלב 16 האחרונות.
הקבוצות שסיימו במקום ה-2 אירחו את משחק מספר 1 ו-3 במידת הצורך והקבוצות שסיימו במקום ה-3 אירחו את משחק מספר 2.

## שלב 16 האחרונות
שתי הקבוצות הראשונות בכל בית העפילו לשלב רבע הגמר.

### בית ט'

### בית י'

### בית יא'

### בית יב'

## שלבי הגמר

### רבע הגמר
8 הקבוצות שהעפילו משלב 16 האחרונות התמודדו בסדרות על פי הגרלה. הקבוצות שסיימו במקומות הראשונים זכו ליתרון ביתיות ואירחו את המשחק הראשון והשלישי (במידת הצורך). המדורגת נמוך יותר אירחו את המשחק השני.

### פיינל פור

## קישורים חיצוניים

* 
* פירוט התחרות באתר התחרות

## הערות שוליים

קטגוריה:תחרויות כדורסל ב-2021
קטגוריה:תחרויות כדורסל ב-2022
קטגוריה:עונות בליגת האלופות בכדורסל
קטגוריה:2021 באירופה
קטגוריה:2022 באירופה
כפול או כלום

**כפול או כלום** (באנגלית: **Double or nothing**) הוא סוג הימור בו המהמר מכפיל את הסכום שברשותו או מפסיד את כולו. ניתן לראות במשחק זה "משחק ג'נטלמני" המעניק למפסידים בהימור ראשוני סיכוי לזכות בכספם בחזרה, תוך סיכון מינימלי לזוכה.

להכפיל את סכום ההימור וחייב גם לקחת קלף 1 נוסף ולהעביר את התור הלאה.

## דוגמה
דוגמה למצב כפול או כלום זה מצב בו אדם A זוכה בהימור של 5 דולרים נגד אדם B, כאשר אדם A או B מחליטים לשחק "הכל או כלום", התוצאה המתקלת היא שהיוזם של המשחק או שמקבל "כפול", כלומר 10 דולר בסך הכל (5$+5$) או שמפסיד את הכל ומקבל שום דבר (5$-5$).

### בפוקר

### בבלאק ג'ק
המונח המשמש בבלאק ג'ק לתאר את מצב הכל או כלום הוא "הכפלת מטה". מהלך זה מאפשר לך להכפיל את ההימורים ולקחת קלף 1 נוסף. עם זאת, מדובר בהימור שנחשב מסוכן, אם אתה מקבל קלף שני נמוך במיוחד אתה לא יכול להכות שוב, בשל סיכון זה שחקנים שנחשבים ביישנים נמנעים מהימור כפול ושחקנים שנחשבים הרפתקניים יותר נוטים כן לנסות את זה.

## ראו גם
* מרטינגל (שיטת הימורים)

## הערות שוליים

קטגוריה:מונחים בהימורים
Most Girls

"**Most Girls**" הוא סינגל של הזמרת האמריקאית היילי סטיינפלד, שיצא, על ידי ריפבליק רקורדס, ב-28 באפריל 2017. "המנון ההעצמה הנשית" נכתב על ידי היילי סטיינפלד, ג'רמי דוסולייט, טים סומרס, אסיה ווייטקר, ראיין טדר וזאק סקלטון, והופק על ידי ראיין טדר, זאק סקלטון, One Love וכריס או'ראין.

## רקע והוצאה
ב-25 באפריל 2017, חשפה סטיינפלד את עטיפת הסינגל ואת תאריך היציאה של הסינגל דרך חשבונותיה ברשתות החברתיות. סטיינפלד משמשת כאמנית הראשית של הסינגל לראשונה מאז "Starving" מיולי 2016. "Most Girls" יצא באופן רשמי ברחבי העולם ב-28 באפריל 2017. אמנם הוא היה זמין להשמעה מיידית, תאריך היציאה הרשמי שלו בלהיטי הרדיו העכשוויים האמריקני היה ב-2 במאי 2017. השיר יצא באופן רשמי בתחנות המוזיקה העכשווית למבוגרים ב-15 במאי 2017.

## ביקורת
ג'ונתן קורין, מ-*Outlet Mag*, כתב כי מילות השיר "חכמות להפליא, באמת מוכיחות שיש להיילי סטיינפלד את מה שצריך כדי לעורר נשים", וגם שיבח את הביט ה-"גרובי קצבי" שלא מופק יתר על המידה. דה אליזבת, מ-*Teen Vogue*, כינתה את השירה של סטיינפלד בשיר כ-"קליטה", וכתבה כי: "אתה תרצה להאזין לג'אם הזה למשך כל סוף השבוע." מייק ווס, מ-*Idolator*, כתב כי: הסינגל הוא "קליט כך שניתן לשיר ומעורר השראה."

## הופעות חיות
ב-29 באפריל 2017, סטיינפלד ביצע את הסינגל בשידור חי בפרסי המוזיקה של רדיו דיסני.

## וידאו קליפ
הווידאו קליפ הרשמי של "Most Girls", שביום על ידי האנה לוקס דייוויס, יצא ב-23 במאי 2017. הווידאו קליפ מתחיל בכך שסטיינפלד דוחה גבר שטוען שהיא "לא כמו רוב הבנות". לאורך רוב הווידאו קליפ, סטיינפלד "מתעלת" אישיות שונות, כולל מתאגרף, נערת מסיבות ותולעת ספרים. אריאל טשינקל, מ-*Idolator*, כתב כי ההנחה של הווידאו מדגיש "כי בנות יכולות להיות מי שהן רוצות להיות." בסוף הווידאו קליפ, מצטרפת לסטיינפלד קבוצת נשים צעירות שלובשות חולצות טריקו שמעוטרות בתכונות חיוביות כמו "חסרת פחד" (fearless) ו-"לא מפסיקה" (relentless).

בעוד שהווידאו קליפ זכה לשבחים על המסר שלו לאמץ את האינדיבידואליות, הוא גם עורר ביקורת על חוסר הגיוון שלו. איימה לוטקין, מ-*The Muse-Jezebel*, כתבה כי: "כל הבנות האלו רזות ונשיות ביותר, כך שבמציאות רוב הבנות אינן מופיעות בסרטון זה."

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:וידאו קליפים שבוימו על ידי האנה לוקס דייוויס
קטגוריה:שירים עם נושאים פמיניסטיים
קטגוריה:שירי אלקטרופופ
קטגוריה:סינגלים בהוצאת ריפבליק רקורדס
מנקה מקטרות

ממוזער|350x350 פיקסלים| מנקה מקטרות לבן
ממוזער| דגם של חתול העשוי ממנקי מקטרות
**מנקה מקטרות** הוא סוג של מברשת, שנועדה במקור להסרת לחות ושאריות ממקטרות. מנקה מקטרות יכול לשמש גם לצורך ניקיון של מקומות בעלי חללים ופתחים צפופים או צרים יחסית. מנקי מקטרות מיוחדים מיוצרים עבור ניקוים של מכשירים רפואיים ויישומים הנדסיים שונים.

שימושים נפוצים נוספים שלהם כוללים את פיתולם סביב צווארי בקבוקים על מנת לספוג טפטופים ודליפת נוזלים, החזקה של חפצים יחדיו, קידוד על בסיס צבעים והחלת צבעים, שמנים, ממסים, שומנים וחומרים דומים.

## תיאור
מנקי מקטרות בדרך כלל עשויים מחומר סופג כלשהו, בדרך כלל כותנה או לפעמים ויסקוזה. זיפים מחומר נוקשה יותר, בדרך כלל ניילון מונופילמנט או פוליפרופילן מתווספים לעיתים כדי לקרצף טוב יותר את החפץ המיועד לניקוי. מיקרופילמנט פוליאסטר משמש בכמה מנקי מקטרות טכניים, מכיוון שפוליאסטר מרחיק נוזלים ולא סופג אותו כמו כותנה. כמה מנקי מקטרות הם בצורה חרוטית או מחודדת, כך שקצה אחד עבה וקצה אחד דק. הקצה הדק נועד לניקוי החלק הקטן של המקטרת ואז הקצה העבה לקערה או לחלק הרחב יותר של המקטרת. כאשר משתמשים בהם למטרות ניקוי, מנקי מקטרות מושלכים בדרך כלל לפח לאחר שימוש אחד או שניים.

## שימוש כחומר יצירה
מנקי מקטרות משמשים פעמים רבות בפרויקטים של יצירה. מנקי מקטרות שמיועדים במיוחד להיות חומר יצירה מיוצרים בדרך כלל מפוליאסטר או ניילון ולעיתים קרובות הם ארוכים ועבים יותר מהסוג שמתאים לניקוי. מנקי מקטרות מהסוג הזה זמינים בצבעים רבים ושונים. מנקי מקטרות לצורכי יצירה אינם שימושיים במיוחד לצורכי ניקוי, מכיוון שהפוליאסטר אינו סופג נוזלים, והגרסאות העבות יותר עשויות לא להצליח להיכנס לחלקים הצרים ביותר במקטרת רגילה או למקומות צרים וקשים לגישה אחרים שדורשים ניקוי.

ביפן, יצירה עם מנקי מקטרות ידועה בשם Mogol art. שם זה נגזר מהמילה הפורטוגזית Mughal, שמתייחסת לסגנון מסוים של אריגה. אטושי קיטאנקה הנחה סדנאות בקניונים ובבתי ספר ביפן במטרה לתמוך בתעשיית מנקי המקטרות. שימוש אומנותי נפוץ למנקי מקטרות הוא יצירת צורות של חיות באמצעות פיתול של מנקי המקטרות. שימוש נפוץ נוסף הוא שימוש בהם בתור שפם במסכות של בעלי חיים.

## תהליך הייצור
מנקי מקטרות עשויים משני חוטי מתכת, הנקראים הליבה, כאשר הם מפותלים יחד ולוכדים סיבים קצרים ביניהם, הנקראים הערימה. בדרך כלל, מייצרים שני מנקי מקטרות בבת אחת, מכיוון שהחוטים הפנימיים של כל מנקה מקטרות עטופים על ידי צמר, שיוצר סליל, והחוטים החיצוניים לוכדים את עטיפות הצמר, שנחתכות ואז הופכות לציציות של מנקה המקטרות. צמר שניל מיוצר בצורה דומה, ולכן מנקי מקטרות ליצירה נקראים לעיתים קרובות "גבעולי שניל". המילה שניל מגיעה מצרפתית, ומשמעותה זחל. ישנן מכונות לייצור מנקי מקטרות שהן למעשה מכונות שניל שהוסבו. יש מכונות המייצרות מנקי מקטרות ארוכים מאוד אשר נפרשים על סלילים. הסלילים עשויים להימכר כפי שהם או להיחתך לאורכים קצרים יותר בהתאם לשימוש המיועד. מכונות אחרות חותכות את מנקי הצינורות כאשר הם יוצאים ממכונות הייצור. מנקי מקטרות לעישון ההם בדרך כלל באורך של 15 עד 17 סנטימטרים. מנקי מקטרות למטרות יצירה הם בדרך כלל באורך של 30 סנטימטרים, ולעיתים מגיעים לאורך של 50 סנטימטרים. הקוטר של מנקי המקטרות הוא בדרך כלל 4, 6, או 15 מילימטרים. למנקי מקטרות גדולים במיוחד (גודל ג'מבו) יש קוטר של 30 מילימטרים ואורך של בין 45 סנטימטרים לשני מטרים.

## קישורים חיצוניים

## הערות שוליים

קטגוריה:כלי ניקוי
קטגוריה:כלי עישון
קטגוריה:מברשות
קטגוריה:מוצרים חד-פעמיים
סילור סולדאטוב

**סילור סולדאטוב** (שם מדעי: *Silurus soldatovi*), הוא מין דג גרם ממשפחת הסילוריים שבסדרת השפמנונאים המצוי במזרח אסיה בתחום צפון הרפובליקה העממית של סין ורוסיה באזור הנהרות אמור ואוסורי. הוא קרוי על שם האיכתיולוג הרוסי ולדימיר סולדאטוב והוא קרובו של הסילור האירופי. הדג מצוי בטבע בסכנת הכחדה עקב דיג ועקב מקומות חיות אנדמיים.

הסילור מגיע לאורך ממוצע של 90 עד 100 סנטימטרים אך נמצאו גם פרטים באורך של 400 סנטימטרים ומשקל של 40 קילוגרם ומעלה. השפמנון בעל עור רירי אפור-ירוק וחסר קשקשים עם סנפירים קצרים ובשרניים ורעמת סנפיר סביב הזנב. השפמנון בעל ראש עבה ולסתות גדולות מעוגלות עם עיניים קטנות. הוא יכול להגיע לגיל 20 שנה ויכול לשרוד במים קרירים של 5 עד 25 מעלות.

השפמנון נמצא בסכנה בטבע עקב דיג יתר, צמצום מקום חיותו ובשל זיהום מים. בנוסף האוכלוסיות שלו אנדמיות לנהרות ספורים במזרח אסיה ומתרבות בקצב איטי יחסית.

## קישורים חיצוניים

*סילור סולדאטוב באתר FishBase

## הערות שוליים

קטגוריה:סילוריים
קטגוריה:מגה-פאונה של אירואסיה
קטגוריה:בעלי חיים שתוארו ב-1948
קטגוריה:סין: דגי מים מתוקים
קטגוריה:רוסיה: דגי מים מתוקים
מרים סטיבנסון

**מרים סטיבנסון** (באנגלית: **Miriam Stevenson**; נולדה ב-4 ביולי 1933) היא דוגמנית אמריקאית, מיס תבל לשנת 1954.

## ביוגרפיה
סטיבנסון נולדה בעיירה בקרוליינה הדרומית, ב-1953 נבחרה ל"מיס קרוליינה הדרומית" והשתתפה בתחרות מיס אמריקה 1954, בה עלתה לשלב עשר המועמדות הסופיות. 

היא זכתה בתחרות "מיס קרוליינה הדרומית ארצות הברית" לשנת 1954, היא ייצגה את קרוליינה הדרומית במיס ארצות הברית השלישית וגם בה סיימה במקום הראשון, בעקבות זאת ייצגה את ארצות הברית בתחרות הבינלאומית של מיס תבל, בה היא הוכתרה במקום הראשון, ובכך נהייתה לאמריקאית הראשונה שזוכה בתואר זה. בניקוד התחרות היה תיקו בינה לבין מיס ברזיל, עקב כך שנותנת החסות העיקרית של התחרות הייתה חברת בגדי הים "Catalina Swimwear" הוחלט להעניק לה את הזכייה שכן גזרת גופה התאימה יותר לדוגמנות בגדי ים, אך עם זאת היא החליטה לחלוק חלק מהפרס עם מיס ברזיל.

בעקבות הזכייה היא חתמה על חוזה עם חברת סרטי יוניברסל. לאחר שנה החליטה שהיא עוזבת את עבודתה בהוליווד וחוזרת לקרוליינה הדרומית הולדתה על מנת להשלים את לימודיה באוניברסיטת לנדר, היא שימשה כמנחה בערוץ טלוויזיה של קרוליינה הדרומית, היא הייתה שופטת במספר תחרויות יופי.

היא נישאה לדונלד אפטון ונולדו להם שני ילדים.

## קישורים חיצוניים

קטגוריה:אמריקאים ילידי קרוליינה הדרומית
קטגוריה:משתתפות בתחרות מיס אמריקה
קטגוריה:זוכות מיס קרוליינה הדרומית ארצות הברית
קטגוריה:זוכות מיס ארצות הברית
קטגוריה:זוכות מיס תבל
קטגוריה:משתתפות בתחרות מיס תבל 1954
קטגוריה:דוגמנים אמריקאים
קטגוריה:דוגמניות אמריקאיות
קטגוריה:אמריקאיות שנולדו ב-1933
קטגוריה:אמריקאים שנולדו ב-1933
אליפות ישראל בהיאבקות יוונית-רומית 2013

אליפות ישראל בהיאבקות יוונית-רומית נערכה ברחובות ב-1 בפברואר 2013.

## ראו גם
אליפות ישראל בהיאבקות חופשית

## קישורים חיצוניים
* 

קטגוריה:2013 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
אינה רולדסן

**אינה כריסטין רולדסן** (בנורווגית: **Ina Christine Wroldsen**; נולדה ב-29 במאי 1984), שמוכרת בשם הבמה **אינה רולדסן** (בנורווגית: **Ina Wroldsen**), היא זמרת-יוצרת נורווגית. היא גם מוכרת בשם הבמה הקודם שלה, **אינה** (בנורווגית: **Ina**). היא הייתה חלק מצמד האלקטרופופ Ask Embla , עם המפיק והכותב האיסלנדי ארנתור בירגיסון .

## קריירה
היא החלה את הקריירה כמפיקה מוזיקלית, והמשיכה לכתוב שירים לאחרים. היא זכתה במספר פרסי BMI/ASCAP על עבודתה, בין המועמדות למועמדות בפרסי המוזיקה הבריטית ולמספר מועמדויות בפרס שפלמן . בין האמנים שהיא כתבה, היו שאקירה, ג'ס גלין, קלין בנדיט, זארה לטרסון, ראג-אנ'-בון מאן, שון פול, דייוויד גטה, ג'יימס ארתור, בריטני ספירס, דמי לובאטו, מדיסון ביר, טייני טמפה, טינשיי, אן-מארי, ליטל מיקס, אולי מארס, הפוסיקט דולז, הוונטד, הסאטרדייז, שונטל, ליאונה לואיס וואן דיירקשן.

ב-2013–2018, היא יוצגה על ידי חברת התקליטים Reverb Music/Reservoir Media Management. מאז 2018, היא מיוצגת על ידי Warner Chappell Music.

היא הייתה חלק מצמד האלקטרופופ Ask Embla , עם המפיק והכותב האיסלנדי ארנתור בירגיסון . ב-2013, הצמד הוציא את האלבום *Northern Lights*.

ב-6 באוקטובר 2014, היא הוציאה את הסינגל "Aliens (Her er jeg)".

ב-24 באפריל 2015, היא הוציאה את הסינגל "Rebels". ב-17 ביולי באותה שנה, היא הייתה אחת מהכותבים של הסינגל "How Deep Is Your Love" של קלווין האריס ו-Disciples .

ב-8 באפריל 2016, היא הוציאה, בשיתוף פעולה עם ברוילר , את הסינגל "Lay it on me". הסינגל הגיע למקום השני בנורווגיה.

בשנת 2016 היא הייתה אחת מהשופטים בגרסה הנורווגית של פופ איידול, *Idol - Jakten på en superstjerne*. היא גם הופיעה בסינגל "Lie to Me" של סטיב איוקי, בסינגל "Breathe" של ג'קס ג'ונס ובסינגל "Places" של מרטן סולבג.

ביוני 2017 היא הוחתמה אצל סייקו מיוזיק. זמן קצר לאחר מכן, ב-27 באוקטובר 2017, היא הוציאה את הסינגל "Strongest". השיר הגיע, בשיאו, למקום הראשון ברומניה, למקום השני בנורווגיה ולמקום ה-20 בדנמרק. השיר היה מועמד בקטגוריית שיר השנה בפרס שפלמן .

באוגוסט 2018, היא הוציאה, בשיתוף פעולה עם אלוק, את הסינגל "Favela", שנכתב בהשראת סרט תיעודי על נשים אמריקאיות לטיניות.

## דיסקוגרפיה
### מיני-אלבומים
* 2018: *HEX*
* 2021: *Matters of the Mind*

## פרסים ומועמדויות

## קישורים חיצוניים

* 

## הערות שוליים

קטגוריה:אמנים הידועים בשם במה
קטגוריה:זמרות-יוצרות
קטגוריה:זמרות נורווגיות
קטגוריה:פזמונאיות
קטגוריה:מלחינות
קטגוריה:מפיקות מוזיקליות
קטגוריה:מלחינים נורווגים
קטגוריה:זמרים נורווגים
קטגוריה:פזמונאים
קטגוריה:מפיקים מוזיקליים נורווגים
קטגוריה:ילידות 1984
קטגוריה:נורווגים שנולדו ב-1984
ארנולדו איגואראן

**ארנולדו איגואראן** (בספרדית: **Arnoldo Iguarán**; 18 בינואר 1957 בריואצ'ה שבקולומביה) ידוע גם בכינויו "אל גוג'ירו", הוא כדורגלן עבר קולומביאני, ששיחק בעמדת החלוץ.

## ביוגרפיה
נולד בריואצ'ה, איגואראן התחיל וסיים את קריירת הכדורגל שלו עם קוקוטה דפורטיבו. הוא בילה 12 שנים במיונאריוס עימה זכה באליפות קולומביה בשנים 1987 ו-1988. במהלך 13 עונות בה איגואראן כבש 120 שערי ליגה ב-336 משחקים. הוא חזר לדפורטיבו קוקוטה ופרש ממשחק בגיל 40, דבר שהופך אותו לאחד השחקנים המבוגרים ביותר ששיחקו בליגה הקולומביאנית בהיסטוריה. לאחר הפרישה שלו בשנות ה-90, אקדמיית כדורגל הוקמה לכבודו על ידי אחיו, קמילו איגואראן.

### נבחרת קולומביה
איגואראן גם נחשב לאחד השחקנים הטובים ביותר ששיחקו במדי נבחרת קולומביה, בה הוא החזיק בתואר מלך השערים בכל הזמנים עד שנת 2015, אז שיאו נשבר בידי רדאמל פלקאו. איגואראן היה מלך השערים של קופה אמריקה 1987 בו כבש 4 שערים כולל שלושער בניצחון 0–3 על פרגוואי. אחד הניצחונות הזכורים ביותר שהיו לו איתה היה ה-0–2 על ברזיל בקופה אמריקה 1991. אנטוני דה אבילה כבש באותו המשחק את הראשון, ואילו השני נכבש בידי ה"אל גוג'ירו" איגואראן בעצמו כשעשה זאת בדקה ה-66' למשחק. הוא היה שותף גם למשחקי קולומביה במונדיאל 1990 ובסך הכל כבש 25 שערים ב-68 הופעות במדיה.

## תארים
;דפורטיבו טאצ'ירה
*אליפות ונצואלה: 1981
;מיונאריוס
*אליפות קולומביה (2): 1987, 1988
;אישיים
*מלך השערים בקופה אמריקה: 1987  (4 שערים)

## קישורים חיצוניים

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני קוקוטה דפורטיבו
קטגוריה:כדורגלני דפורטס טולימה
קטגוריה:כדורגלני אינדפנדיינטה סנטה פה
קטגוריה:כדורגלני מיונאריוס
קטגוריה:כדורגלני ג'וניור ברנקייה
קטגוריה:כדורגלני נבחרת קולומביה
קטגוריה:כדורגלני קופה אמריקה 1983
קטגוריה:כדורגלני קופה אמריקה 1987
קטגוריה:כדורגלני קופה אמריקה 1989
קטגוריה:כדורגלני קופה אמריקה 1991
קטגוריה:כדורגלני מונדיאל 1990
קטגוריה:ילידי 1957
Boredom

**Boredom** הוא שיר של הראפר האמריקאי טיילר, דה קריאייטור מאלבום האולפן הרביעי שלו מ-2017, *[[Flower Boy]]*. זהו הסינגל השני מהאלבום, והוא יצא לאור ב-11 ביולי 2017. בשיר מופיעים הזמר האנגלי רקס אורנג' קאונטי  והזמרת הנורווגית אנה אוף דה נורת', וכן שירה נוספת של הזמרת הבריטית קורין ביילי ריי.

## הלחנה
השיר, אשר הופק על ידי טיילר, נפתח עם פריטה על גיטרה, ואחריו קולות תופים וגלים של אורגן חשמלי. טיילר מבטא שפע של תחושות המתלוות לשעמום שלו, כגון כעס, בלבול, עצב וספק עצמי. בראיון עם הקומיקאי ג'רוד קרמייקל, טיילר סיפר כיצד כתב את השיר:כתבתי את זה בשעה 17:00 בשבת, שוכב על גבי, נראה כל כך משועמם. לא היה מה לעשות. אף אחד לא התקיף אותי בחזרה. ג'ספר היה בחדר השני, מעורער משעמום, אבל לא ראיתי אותו כל היום. החדר שלי היה חם כמו הגיהנום, כי אני אוהב את התנור פועל ולא היה אלא לאכול דגנים יבשים. ואני יושב שם כאילו מה לעזאזל אני הולך לעשות? כתבתי את הבית הזה ממש כעשר שניות.

## מיקומי שיא

## נתוני מכירות

## הערות שוליים

קטגוריה:שירי טיילר, דה קריאייטור
קטגוריה:שירים באנגלית
קטגוריה:שירים על שעמום
קטגוריה:סינגלים בהוצאת קולומביה רקורדס
צ'ארלי ראוז

**צ'ארלי ראוז** (באנגלית: **Charlie Rouse**; 6 באפריל 1924 – 30 בנובמבר 1988) היה סקסופוניסט טנור וחלילן אמריקאי בסגנון הארד בופ. הקריירה שלו מאופיינת בשיתוף הפעולה שלו עם פסנתרן הג'אז ת'לוניוס מונק, שנמשך למעלה מעשר שנים.

## ביוגרפיה
ראוז נולד בוושינגטון די.סי. בשנת 1924. בתחילה ניגן על קלרינט, ובהמשך עבר לנגן על סקסופון. ראוז החל את הקריירה שלו בתזמורת של בילי אקסטין בשנת 1944, ואחריו, בשנת 1945 עם הביג בנד של דיזי גילספי, משנת 1949 ועד 1950 ניגן עם התזמורת דיוק אלינגטון, ניגן עם השמיניה של קאונט בייסי ב-1950, ועם בול מוס ג'קסון ולהקת Buffalo Bearcats בשנת 1953, ועם השישיה של אוסקר פטיפורד בשנת 1955. את הופעת הבכורה שלו הוא הקליט עם המלחין והפסנתרן טאד דאמרון בשנת 1947, ובשנת 1957 הפיק אלבום עם נגן הטנור סקסופון פול קוויניצ'ט. הוא היה חבר ברביעייתו של ת'לוניוס מונק בין השנים 1959–1970. בשנות השמונים היה חבר מייסד בהרכב הג'אז Sphere, שהחלה כמחווה למונק.

צ'ארלי ראוז נפטר מסרטן הריאה ב־30 בנובמבר 1988 בבית החולים האוניברסיטאי בסיאטל בגיל 64.

## מחוות כבוד
האסטרואיד "10426 צ'ארלי-ראוז" נבחר רשמית לכבודו של ראוז על ידי האסטרונום האמריקאי ג'ו מונטני מפרויקט חקר החלל Spacewatch, שגילה אותו בשנת 1999.

## דיסקוגרפיה (חלקית)

* 1957: *The Chase Is On* (Bethlehem) with Paul Quinichette
* 1958: *Just Wailin*' (New Jazz) with Herbie Mann, Kenny Burrell and Mal Waldron
* 1960: *Takin' Care of Business* (Jazzland)
* 1960: *Yeah!* (Epic) – reissued as *Unsung Hero* in 1990 with tracks from *We Paid Our Dues*
* 1961: *We Paid Our Dues* (Epic) – shared LP with Seldon Powell
* 1962: *Bossa Nova Bacchanal* (Blue Note)
* 1973: *Two Is One* (Strata-East)
* 1977: *Cinnamon Flower* (Casablanca) – also released as *Brazil* (Douglas Records)
* 1977: *Moment's Notice* (Storyville)
* 1981: *The Upper Manhattan Jazz Society* (Enja) - released 1985
* 1984: *Social Call* (Uptown) with Red Rodney
* 1988: *Soul Mates* (Uptown) with Sahib Shihab – released 1993
* 1988: *Epistrophy* (Landmark)


## קישורים חיצוניים

* צ'ארלי ראוז - הופעתו ברביעייה של מונק
* בלו-נוט - האמן צ'ארלי ראוז
* צ'ארלי ראוז - דיסקוגרפיה

## הערות שוליים

קטגוריה:אמריקאים ילידי וושינגטון די. סי.
קטגוריה:פרובידנס: אישים
קטגוריה:נגני ג'אז: סקסופוניסטים
קטגוריה:מוזיקאי ג'אז
קטגוריה:סקסופוניסטים אמריקאים
קטגוריה:אמריקאים שנולדו ב-1924
קטגוריה:אמריקאים שנפטרו ב-1988
עונת 1992/1993 בליגת העל ההולנדית

**עונת 1992/1993** הייתה העונה ה-37 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פיינורד באליפות הליגה. פורטונה סיטארד, דורדרכט 90 ודן בוס ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, מתוכן 15 ששיחקו בעונה הקודמת, שאליהן הצטרפו דן בוס, גו אהד איגלס וקמבור-ליוורדן שעלו מליגת המשנה.

הקבוצות שיחקו ביניהן במשך 2 סיבובים בני 17 מחזורים כל אחד - 34 מחזורים בסה"כ. בסיומם הראשונה זכתה באליפות, והקבוצה במקום ה-18 ירדה לליגת המשנה. החל מאותה עונה ועד עונת 2018/2019 הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–5 בליגת המשנה, כאשר בכל בית שובצה קבוצה אחת מליגת העל ושתי קבוצות מליגת המשנה, בבית הפלייאוף התחתון שיחקה כל קבוצה צמד משחקים נגד כל קבוצה, ובסך הכל 4 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 4 הקבוצות הנותרות שיחקו בעונה הבאה בליגת המשנה.

### טבלת הליגה

### פלייאוף הירידה

#### בית א

#### בית ב'

קטגוריה:עונות בליגת העל ההולנדית
קטגוריה:תחרויות כדורגל ב-1992
קטגוריה:תחרויות כדורגל ב-1993
קטגוריה:1992 בהולנד